Source: http://tampere.cloudnc.fi/fi-FI/Toimielimet/Kaupunginhallituksen_konsernijaosto/Kokous_1992017/Tampereen_kaupungin_liikelaitosten_seka_(35548)
Timestamp: 2017-10-22 15:42:03+00:00

Document:
Tampereen kaupungin liikelaitosten sekä tytäryhtiöiden ja -yhteisöjen toiminnalliset tavoitteet vuodelle 2018 | Tampere esityslistat ja pöytäkirjat
Tampereen kaupungin liikelaitosten sekä tytäryhtiöiden ja -yhteisöjen toiminnalliset tavoitteet vuodelle 2018
Kaupunginhallituksen konsernijaosto, kokous 19.9.2017
§ 24 Tampereen kaupungin liikelaitosten sekä tytäryhtiöiden ja -yhteisöjen toiminnalliset tavoitteet vuodelle 2018
TRE:6447/02.02.01/2017
Arto Vuojolainen, Liiketoiminta- ja rahoitusjohtaja
Kaupunkistrategiaa toteutetaan johtamalla valtuustokauden tavoitteista talousarvioon vuosittaiset tavoitetasot. Nämä ovat kuntalain tarkoittamia valtuustoon nähden sitovia toiminnan ja talouden tavoitteita. Sitovat tavoitetasot johdetaan valtuustokauden tavoitteista mittarikohtaisesti. Sitovista tavoitetasoista raportoidaan strategiaraportissa kolme kertaa vuodessa. Muita kaupunkistrategian mittareita seurataan kerran vuodessa koko vuotta koskevassa strategiaraportissa. Talousarviossa asetetaan sitovia toiminnallisia tavoitteita myös liikelaitoksille.
Tampereen kaupunkikonserniin kuuluu 49 tytäryhteisöä, joista talousarvion toiminnallisia tavoitteita on asetettu 25 yhteisölle. Liikelaitoksia on yhteensä viisi. Kuntalain 37 §:n mukaan kunnassa on oltava kuntastrategia, jossa valtuusto päättää kunnan toiminnan ja talouden pitkän aikavälin tavoitteista. Valtuuston antamat tavoitteet ohjaavat kunnan edustajia tytäryhteisöjen toimielimissä. Tavoitteet eivät kuitenkaan oikeudellisesti sido tytäryhteisöjä. Tavoiteasettelu on luonteeltaan välillistä, pääomistajan tahdon esiintuomista.
Vuodelle 2018 tytäryhteisöille asetetut tavoitteet koskevat yhtiöiden taloutta, taloudellisia tunnuslukuja ja myös toimintaa, kuten esimerkiksi kehittämishankkeita, jotka nähdään kaupunkiomistajan näkökulmasta merkittävinä. Eri toimialoja koskevia tavoitteita on pyritty yhdenmukaistamaan. Esimerkiksi asuntoyhteisöjä koskevat tavoitteet liittyvät pääosin asuntojen taloudelliseen käyttöasteeseen, sijoitetun pääoman tuottoon, omavaraisuusasteeseen ja korjausvelan määrän analysoimiseen. Kaupungin asuntoyhteisöille asetettiin myös asuntokannan kasvattamiseen liittyviä rakentamistavoitteita kaupungin asuntopolitiikan ja pormestariohjelman mukaisesti. Osinkotavoitteet on pidetty edellisen vuoden tasolla. Osinkotavoite on määritelty prosentuaalisesti ja osingon määrä lasketaan yhtiön nettotuloksesta. Myös vastuullisuusnäkökulma ja digitalisaatioon liittyvät tavoitteet on huomioitu yhtiöiden tavoiteasetannassa.
Kaupunginvaltuusto päättää toiminnallisista tavoitteista vuoden 2018 talousarvion hyväksymisen yhteydessä.
Tampereen kaupungin liikelaitosten sekä tytäryhtiöiden ja -yhteisöjen toiminnan ja talouden tavoitteet hyväksytään vuoden 2018 talousarvion jatkovalmistelun pohjaksi.
Anneli Taina, Raija Lindell, Sinikka Torkkola ja Juha Yli-Rajala saapuivat kokoukseen asian käsittelyn aikana.
Atanas Aleksovski ei ollut läsnä kokouksessa kun asiaa käsiteltiin tytäryhtiöiden ja -yhteisöjen osalta.
Keskustelun kuluessa, ennen päätöksentekoa, päätettiin puheenjohtajan esityksestä käsitellä pykälät 25 ja 28.
Arto Vuojolainen, Reija Linnamaa, Annina Nääppä, Janne Salonen, Ville Taivassalo
Liikelaitosten ja tytäryhteisöjen toiminnalliset tavoitteet 2018_Khkoja 19_09_2017.pdf (pdf, 590 kt)
§ 23 Läsnäolo- ja puheoikeudet
§ 25 Kaupungin ennakkokäsitys Tampereen Seudun Keskuspuhdistamo Oy:n osakeantiin
§ 26 Tampereen Konservatoriotalon Säätiö sr: sääntöjen muuttaminen
§ 27 Tilintarkastajan ja varatilintarkastajan nimeäminen Tampereen Steiner -kouluyhdistys ry:lle tilivuodelle 2016-2017
§ 28 Tiedoksi merkittävät asiat

References: § 24

§ 23

§ 25

§ 26

§ 27

§ 28